《长歌行》
宋代·梅尧臣

世人何恶死，死必胜於生。
劳劳尘土中，役役岁月更。
大寒求以{左日右奥}，大暑求以清。
维馁求以饁，维渴求以觥。
其少欲所惑，其老病所婴。
富贵拘法律，贫贱畏笞榜。
生既若此苦，死当一切平。
释子外形骸，道士完髓精。
二皆趋死途，足以见其情。
遗形得极乐，升僊上玉京。
是乃等为死，安有蜕骨轻。
日中不见影，阳魂与鬼并。
庄周谓之息，漏泄理甚明。
仲尼曰焉知，不使人道倾。
此论吾得之，曷要世间行。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。